ภูเก็ต กำลังจะมีรถไฟฟ้า
หลายคนอาจยังไม่รู้ว่า ภูเก็ต มีโครงการที่จะสร้างรถไฟฟ้า โดยโครงการรถไฟฟ้านี้ถูกผลักดันให้เกิดขึ้น  เพื่อแก้ไขปัญหาการจราจรติดขัดในพื้นที่จังหวัดภูเก็ต ซึ่งโครงการนี้ มีมูลค่าสูงถึง 34,000 ล้านบาท และผู้ที่รับผิดชอบในโครงการนี้ คือ การรถไฟฟ้าขนส่งมวลชนแห่งประเทศไทย หรือ รฟม. เรื่องนี้เป็นอย่างไร ลงทุนแมนจะเล่าให้ฟัง
24 ก.ย. 2563

ภูเก็ต กำลังจะมีรถไฟฟ้า /โดย ลงทุนแมน
หลายคนอาจยังไม่รู้ว่า ภูเก็ต มีโครงการที่จะสร้างรถไฟฟ้า
โดยโครงการรถไฟฟ้านี้ถูกผลักดันให้เกิดขึ้น 
เพื่อแก้ไขปัญหาการจราจรติดขัดในพื้นที่จังหวัดภูเก็ต
ซึ่งโครงการนี้ มีมูลค่าสูงถึง 34,000 ล้านบาท
และผู้ที่รับผิดชอบในโครงการนี้ คือ การรถไฟฟ้าขนส่งมวลชนแห่งประเทศไทย หรือ รฟม.
เรื่องนี้เป็นอย่างไร ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
โครงการรถไฟฟ้าในจังหวัดภูเก็ตดังกล่าว แบ่งเส้นทางการให้บริการออกเป็น 2 ระยะ
ระยะที่ 1 ช่วงท่าอากาศยานนานาชาติภูเก็ต-ห้าแยกฉลอง ระยะทาง 42 กิโลเมตร รวม 21 สถานี
ระยะที่ 2 ช่วงท่านุ่น-เมืองใหม่ ระยะทาง 16.5 กิโลเมตร
หลายคนคงเริ่มสงสัยว่า 
รถไฟฟ้าที่กำลังจะสร้างในภูเก็ต หน้าตาเป็นอย่างไร
ซึ่งอธิบายให้เห็นภาพก็คือ
รถไฟฟ้าภูเก็ต จะเป็นรถไฟฟ้ารางเบา ที่มีระบบจ่ายไฟฟ้าเหนือศีรษะ
โดยในเบื้องต้น โครงการระยะแรก 
มีกำหนดจะเปิดให้บริการภายในปี 2567
อย่างไรก็ตาม ล่าสุด รฟม. ประกาศว่า โครงการในระยะที่ 1 จะล่าช้าออกไปจากกำหนดเดิมอีก 2 ปี
หมายความว่า การเปิดให้บริการ จะถูกเลื่อนออกไปเป็นปี 2569
ซึ่งสาเหตุ ที่ทำให้โครงการนี้ต้องล่าช้าก็คือ
พื้นที่ในบางช่วงของเส้นทางเดิมที่วางไว้ มีการจราจรติดขัดอย่างหนัก 
เช่น บริเวณสามแยกสนามบินภูเก็ต 
ซึ่งถ้าหากมีการก่อสร้างรถไฟฟ้าที่กินเวลาหลายปี
อาจทำให้การจราจรในบริเวณนั้นๆ ยิ่งติดขัดมากขึ้น
 
พอเป็นแบบนี้ รฟม. จึงต้องปรับแก้แบบการก่อสร้างโครงการใหม่
โดยการปรับเส้นทาง สร้างสถานียกระดับ และสร้างอุโมงค์ในบางจุด
เพื่อหลีกเลี่ยงพื้นที่ก่อสร้าง ที่จะทำให้การจราจรติดขัด
ซึ่งทำให้มีต้นทุนการก่อสร้างเพิ่มขึ้นจากเดิมประมาณ 1,500-2,000 ล้านบาท
และอีกประเด็นที่สำคัญก็คือ 
เส้นทางการวิ่งของรถไฟฟ้า ไม่ผ่านอำเภอกระทู้ และหาดป่าตอง 
ซึ่งเป็นจุดท่องเที่ยวที่สำคัญของภูเก็ต
นอกจากนั้นแล้ว คนในพื้นที่ภูเก็ต ยังนิยมใช้รถจักรยานยนต์ในการเดินทาง
จากสถิติการจดทะเบียนพาหนะ ในจังหวัดภูเก็ต
ปี 2559 มีพาหนะจดทะเบียน 4.41 แสนคัน เป็นรถจักรยานยนต์ 64%
ปี 2560 มีพาหนะจดทะเบียน 4.52 แสนคัน เป็นรถจักรยานยนต์ 63%
ปี 2561 มีพาหนะจดทะเบียน 4.69 แสนคัน เป็นรถจักรยานยนต์ 63%
ซึ่งทั้งเรื่องของเส้นทางที่ไม่ผ่านสถานที่ท่องเที่ยวสำคัญ
และเรื่องของพฤติกรรมการเดินทางของคนในพื้นที่
อาจส่งผลทำให้จำนวนผู้ใช้บริการไม่ถึง 39,000 คนต่อวัน ตามที่ รฟม. คาดการณ์ไว้
ทำให้ รฟม. ต้องกลับมาทบทวนโครงการนี้ให้ถี่ถ้วนอีกครั้ง
ซึ่งจากทั้งหมดที่ว่ามา
ก็เลยเป็นเหตุให้โครงการนี้ ต้องล่าช้าออกไปอีก 2 ปี
และก็ไม่รู้ว่าหลังจากนี้ โครงการรถไฟฟ้าในภูเก็ต จะต้องเลื่อนการเปิดให้บริการออกไปอีก หรือไม่..
----------------------
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-